| Rosano evangelija |
| --- |
| Rosano evangelija |
| Menininkas | nežinomas |
| Metai | VI amžius |
| Meno kryptis |  |
| Medžiagos, technika | purpurinis pergamentas, sidabrinis rašalas |
| Matmenys |  |
| Miestas (vieta) | Rosanas, Italija Italija |
| Muziejus | Rosano Vyskupijos muziejus |

**Rosano evangelija** (lot. *Codex Rossanensis*) – VI a. rankraštis, parašytas graikų kalba, susidedantis iš Evangelijos pagal Matą ir Evangelijos pagal Morkų tekstų.

Rankraščio pavadinimas kilo iš miesto, kuriame buvo surastas, pavadinimo.

Struktūra
---------

Rosano evangelija parašyta sidabriniu rašalu ant purpurinio pergamento. Rankraštį sudaro 188 pergamento lapai (307 mm x 260 mm) (*376 puslapiai*). Pirmosios trys eilutės kiekvienos evangelijos teksto, taip pat žodžių „Dievas", „Jėzus Kristus" trumpiniai (*nomina sacra*) išskirti auksiniu rašalu užrašytomis raidėmis. Tekstas lape išdėstytas dviem kolonomis, po 20 eilučių kiekvienoje kolonoje.

Šis rankraštis laikomas vienu seniausių rankraščiu su Naujojo Testamento tekstu, kurį puošia miniatiūros, nutapytos akvareliniais dažais kartu su tekstu.

Rankraštis būtent žinomas dėl Jėzaus Kristaus gyvenimo ciklą vaizduojančių miniatiūrų.

Rosano rankraštis kartu su lot. *Codex Sinopensis*, lot. *Codex Beratinus*, Sankt Peterburgo purpuriniu rankraščiu priklauso purpurinių rankraščių grupei.

Rankraščio šriftas klasikinis. Rankraštis priskirtas Alando rankraščių kategorijai Nr. V. Rankraščio tekstą 1883 m. buvo išspausdinęs Otas Fon Gebhardas.

Istorija
--------

Naujojo Testamento rankraščių mokslinio instituto (vok. *Institut für neutestamentliche Textforschung – INTF*), esančio Vokietijoje, ekspertų rankraštis datuotas VI amžiumi.

Rosano evangelija surasta 1879 m. Italijoje, Rosano miesto katedroje vokiečių liuteronų teologo Oskaro fon Gebhardo ir iš Tartu kilusio baltvokiečių teologo Oskaro Adolfo Harnako.

2015 m. spalio 9 d. Tarptautinis UNESCO komitetas įrašė Rosano evangeliją į „Pasaulio atminties" registrą.

Galerija
--------

* Rosano evangelija. ApaštalaiRosano evangelija. Apaštalai
* Rankraščio prezentacija Rosano miesteRankraščio prezentacija Rosano mieste
* Rosano evangelija. Evangelijos pagal Matą tekstasRosano evangelija. Evangelijos pagal Matą tekstas
* Rosano evangelija. JudasRosano evangelija. Judas
* Rosano evangelijaRosano evangelija

Šaltiniai
---------

1. ↑   Kurt und Barbara Aland, Der Text der Neuen Testaments. Einführung in die wissenschaftlichen Ausgaben sowie in Theorie und Praxis der modernen Textkritik. Deutsche Bibelgesellschaft, Stuttgart 1981, S. 123. ISBN 3-438-06011-6.
2. ↑   Bruce M. Metzger, Bart D. Ehrman, The Text Of The New Testament: Its Transmission, Corruption and Restoration, New York – Oxford 2005, Oxford University Press.
3. ↑   Kurt und Barbara Aland, Der Text der Neuen Testaments. Einführung in die wissenschaftlichen Ausgaben sowie in Theorie und Praxis der modernen Textkritik. Deutsche Bibelgesellschaft, Stuttgart 1981, S. 123. ISBN 3-438-06011-6.
4. ↑   Münster: Institute for New Testament Textual Research. Nuoroda tikrinta 16 March 2013.
5. ↑   Gregory, Caspar René (1900). Textkritik des Neuen Testaments, Vol. 1. Leipzig: J.C. Hinrichs’sche Buchhandlung. p. 92.
6. ↑  Tarptautinio UNESCO komiteto informacija.[]

Literatūra
----------

* S. A. Usow, Die Miniaturen zu. dem in Rossano entdeckten Evangeliencodex aus dem 6. Jahrh, Moskau 1881.
* Oscar von Gebhardt, Die Evangelien des Matthaeus und des Marcus aus dem Codex purpureus Rossanensis. Leipzig: Hinrichs, 1883.
* William Sanday, The Text of the Codex Rossanensis (Σ) Studia biblica, [vol. 1] Oxford 1885, S. 103–112.
* Loerke, William C. "The Miniatures of the Trial in the Rossano Gospels. "Art Bulletin 43 (1961): 171–195.